**Dragotin Kette: Na otčevem grobu (rešitve)**

**V katero literarno vrsto sodi ta pesem? Katere so njene značilnosti (kitica, rima, verz)? Ali se je Kette povsem držal pravil te stalne pesniške oblike?**

Pesem je **sonet**. Značilnosti: izpovedna pesem, sestavljena iz štirih kitic. Prvi dve kitici sta štirivrstičnici ali kvartini, drugi dve pa trivrstičnici ali tercini). V prvih dveh kiticah je rima a b b a (oklepajoča), v trivrstičnicah pa večinoma c d c, d c d (prestopna. Verz je italijanski/laški enajsterec (11-zložni verz), stopica pa jamb (U -).

Kette se ni povsem držal pravil te pesniške oblike; v njegovem sonetu so verzi 10-zložni.

**O čem govori pesem? Kateri dogodek iz Kettejevega življenja predstavlja podlago za njen nastanek?**

Podlaga za pesem je smrt Kettejevega očeta. Pesem govori o pesnikovih čustvih do očeta.

**Kateri dve osebi izpovedovalec nagovarja in kaj jima naroča/sporoča?**

Izpovedovalec nagovarja grobarja in svojega mrtvega očeta. Grobarja nagovarja, naj ga odpelje na očetov grob, očetu pa sporoča, naj se ne vrne v življenje, saj mu je na onem svetu lepše.

**Kakšno je razpoloženje v pesmi in kako to vpliva nate?**Odgovor utemelji.

*Po smislu:* Razpoloženje v pesmi je žalostno. To lahko razberemo iz verzov: *Povedi, mračni me grobar, s seboj …/Življenje je sovraštvo, večen boj ...*

*Po smislu:* Ob branju pesmi mi je bilo hudo, saj sem sočustvoval/-a z izpovedovalcem, ki je tako mlad izgubil očeta.

**Kako se počuti izpovedovalec?** **Kakšno je po njegovem mnenju življenje?** Izpiši verz(e), ki to potrjuje(jo).

*Po smislu:* Izpovedovalec je osamljen in izgubljen v svetu, nima ne prijateljev ne življenjskih ciljev … Življenje je po njegovem mnenju težko, večen boj.

*A jaz potujem pot ti negotov*

*brez smotra, brez prijateljev, drugov,*

*brez sreče, sam, a z dušo žalostnoj.*

**Ali ima izpovedovalec do svojega očeta bolj negativna ali pozitivna čustva?** Izpiši verz(e), ki to potrjuje(jo).

Iz pesmi lahko razberemo, da ima izpovedovalec svojega očeta rad.

*Pač ljubim te, a ker te ljubim, znaj,*

*ne želel bi ti spet iz groba ven.*

**Kljub temu se izpovedovalec na očeta tudi nekoliko huduje. Glede česa ga je oče razočaral?**

Izpovedovalec je razočaran, saj mu je oče govoril, da je svet lep in srečen, sam pa je ugotovil, da so to le sanje; življenje je v resnici težko.

**Iz pesmi izpiši pesniška sredstva:**

* okrasni pridevek: dušoj *žalostnoj*, *srečni* otec, *mračni* grobar
* inverzija: kamenit je krov, ne želel bi ti spet iz groba ven …
* vzklik: Sen je, sen!
* nagovor: Povedi, mračni me grobar …
* anafora: brez (smotra), brez (sreče)
* govorniško/retorično vprašanje: Zakaj si pravil, otec, mi nekdaj o svetski sreči, ot

**Moderno imenujemo tudi *nova romantika*. Kako se po tvojem mnenju v pesmi kažejo značilnosti tega književnega obdobja?**

*Po smislu:* V pesmi vidimo razkol med ideali in realnostjo. Izpovedovalcu je oče govoril, da je svet lep, a on ugotovi, da je v resnici krut, sovražen, negotov. Spozna, da na tem svetu sreče ne bo našel, zato se zateka v svet sanj in misli, da je svet mrtvih miren, srečen in prijeten. To je romantična ideja.